JCI Norway

JCI Norway er en frivillig organisasjon og del av det internasjonale nettverket Junior Chamber International. 
JCI er en organisasjon for unge ledere og gründere i alderen unge mennesker i alderen 18 år – 40 år. Foreningen ønsker å skape positive endringer i samfunnet gjennom medlemmens personlige utvikling og er politisk og religiøst nøytralt. 

 Historie 
I Norge oppstod den første kontakten med JCI i 1949, men organisasjonskomiteen ble først konstituert den 11. september 1956. Med det ble Yngres avdeling av Oslo Handelsstandsforening (OHF) til Oslo Junior Chamber med ca. 400 medlemmer. 

I 1958 ble Junior Chamber Norway offisielt tatt opp som medlem i Junior Chamber International. JC Oslo var eneste lokalforening, og frem til 1961 var JC Oslo og JCI Norway én og samme forening. 

JC Bergen ble den andre norske foreningen i 1961. Etter det fulgte i 1962 JC Trondheim, JC Lillehammer, JC Haugesund, JC Kristiansand og JC Aalesund. På nasjonalkongressen på Gjøvik i 1974 fantes det 53 lokalforeninger, og JC Mandal ble den 54. foreningen rett etter kongressen. I dag er det 3 lokalforeninger i JCI Norway.

 Talekonkurransen 
JCI Norway har arrangert en nasjonal talekonkurranse siden 1992. I konkurransen kjemper deltakere fra alle lokalforeninger om tittelen «Årets taler». Talen skal være på mellom fem og syv minutter, og deltakerne blir bedømt etter innhold, fremføring og evne til å fenge publikum. 

«Årets taler» er JCI Norways kandidat i den europeiske Public speaking-konkurransen på JCIs Europakongress året etter at de er blitt valgt ut som beste taler under den årlige nasjonale kongressen. Kandidater fra JCI Norway har vunnet den europeiske finalen seks ganger: Marianne Nordli i 1994, Hanne Sofie Løkkevik i 2007, Line Jackson Ræstad i 2009, Ola Norén i 2012, Annika Hedström i 2017 og Sonia Ahmadi i 2020.

Vinneren av den europeiske Public speaking-konkurransen representerer Europa i Public speaking-konkurransens endelige finale på JCIs verdenkongress samme år. I denne finalen er det fire deltakere, én fra hvert av de fire geografiske områdene i JCI. 

Vinneren av JCI Norways talekonkurranse får sitt navn inngravert på vandretrofeet Draumsoga det sterke. Trofeet ble innstiftet i 1995 av Marianne Nordli og har form av et 92 cm langt sverd som er en kopi av et funn ved Snartemo, Hægebostad i Vest-Agder. 

Sverdet er oppkalt etter et sitat fra Snorre Sturlason, og Draumsoga det sterke symboliserer at vinneren i talekonkurransen brukte sitt skarpeste våpen, ordets makt.

Liste over Nasjonalpresidenter i JCI Norway

 År President 1956 Arne Slattum JC Oslo 1957 Ivar Bolin JC Oslo 1958 P. W. Gundersen JC Oslo 1959 Ragnar Bergaust/Arne Slattum JC Oslo 1960 P. W. Gundersen JC Oslo 1961 Petter Collet JC Oslo 1962 Arne Slattum JC Oslo 1963 Tor Kjørrefjord JC Oslo 1964 Paul H. Jensen JC Oslo 1965 Knut Inge Kvaal JC Bærum 1966 Johan G. L’orange JC Oslo 1967 Gustav Gunvaldsen JC Bærum 1968 Einar «Tinius» Fr. Nagell-Erichsen JC Oslo 1969 Ole E. Heidenreich JC Oslo 1970 Kai E. Roland JC Oslo 1971 Steinar Menkerud JC Lillehammer 1972 Terje Moen JC Trondheim 1973 Ove Hellem JC Bergen 1974 Per Weisæth JC Bodø 1975 Arvid Eliseussen JC Harstad 1976/77 Knut Bratland JC Bergen 1977/78 Paal Aschjem JC Moss 1978/79 Svein Terje Berge JC Sandnes 1979/80 Thor Tyslum JC Larvik 1980/81 Bjørn H. Oterholt JC Oslo 1981/82 Anders Fløistad JC Trondheim 1983 Bjørn Gunnar Conradi JC Oslo 1984 Ole Ø. Anderson JC Oslo 1985 Tore Holmeslet JC Tromsø 1986 Bjarne Ekeberg JC Tønsberg 1987 Knut Erik Irgens JC Oslo 1988 Erik Kleiven JC Lillehammer 1989 Stein Graf JC Tønsberg 1990 Leiv Jarle Lauritssen JC Drammen 1991 Karl Erik Tørlen JC Ålesund 1992 Erik Rostoft JC Kristiansand 1993 Torild Wraalsen JC Oslo 1994 Ronny Ellingsen JC Stavanger 1995 Bjørn Helge Eliassen JC Ørsta-Volda 1996 Ingunn M. Ruud JC Oslo 1997 August Kjerland jr. JC Bergen 1998 Marianne Nordli JC Oslo 1999 Bjarne Halleraker JC Stord 2000 Ove Rabbersvik JC Kristiansand 2001 Kristin Wiig Sandnes JC Innovation 2002 Anders Tunold-Hanssen JC Innovation 2003 Heidi Berge Tonum JC Drammen 2004 Kjersti Bergsåker-Aspøy JCI Sandnes 2005 Rune Møller-Hansen JCI Innovation 2006 Geir Høydalsvik JCI Ørsta-Volda 2007 Cecilie Bartnes JCI Bergen 2008 Hanne Frydendal Kiilstofte JCI Innovation 2009 Thomas Flinskau JCI Sandnes 2010 Heidi Murdoch Larsen JCI Innovation 2011 Audun Kr. Høidal JCI Ørsta-Volda 2012 Torgeir Riksfjord JCI Molde 2013 Jon Per Persent JCI Innovation 2014 Rebekka Sleveland JCI Sandnes2015Geir Arne Aune Hovd JCI Evolution2016Marianne Otterdahl Møller JCI Innovation2017Alma Karabeg JCI Evolution 2018Karl Johan Svendsen JCI Drammen2019Nora Gamst JCI Oslo2020Carl Haugen JCI Evolution2021/22Evy Marie Tofte JCI Molde 2023Joachim N. Holmvik JCI Evolution2024Jonas Bjørheim JCI Innovation2025Ragna Elise Skjermo Iversen

Referanser

Eksterne lenker



Kategori:Norske organisasjoner
Kategori:Internasjonale ikke-statlige organisasjoner
Kategori:Gründervirksomhet
Kategori:Etableringer i 1956